ພວກລູກເຮືອ ແລະ ເຈົ້າຂອງ ເຮືອຂ້າມຟາກ ຟີລິບປິນ ຖືກຟ້ອງ ໃນຂໍ້ຫາ ຄາດຕະກຳ
ສຳນວນຟ້ອງ ໄດ້ຍື່ນຕໍ່ໄອຍະການທ້ອງຖິ່ນ ໃນແລງວັນສຸກວານນີ້ ໃນຂະນະທີ່ ມີການຍົກເຮືອ Kim Nirvana ຂຶ້ນມາຈາກນ້ຳ.
ເຈົ້າໜ້າທີ່ຕຳຫຼວດຟີລິບປິນໄດ້ຕັ້ງຂໍ້ຫາຄາດຕະກຳຕໍ່ເຈົ້າຂອງ ແລະລູກເຮືອຂ້າມຟາກຟີລິບປິນ ທີ່ໄດ້ຫລົ້ມ ແລະເຮັດໃຫ້ຢ່າງ ໜ້ອຍ 56 ຄົນເສຍຊີວິດ ມີຜູ້ໂດຍສານບໍ່ຕ່ຳກວ່າ 141 ຄົນໄດ້ຖືກຊ່ອຍຊີວິດໄວ້ໄດ້ ຫລື ບໍ່ກໍລອຍເຂົ້າ ຝັ່ງຫລັງຈາກເຮືອ Kim Nirvana ໄດ້ຫລົ້ມໃນມື້ ວັນພະຫັດຜ່ານມາ ບໍ່ເທົ່າໃດນາທີລຸນຫຼັງທີ່ໄດ້ແລ່ນອອກຈາກ ເມືອງທ່າ Ormoc ໃນເກາະ Leyte ໃນເສັ້ນທາງທີ່ແລ່ນຕາມ ປົກກະຕິໄປຍັງໝູ່ເກາະ Camotes ຈຳນວນຜູ້ໂດຍສານມີຈັກ ຄົນແທ້ ໃນເວລາເຮືອຫລົ້ມນັ້ນ ແມ່ນບໍ່ສາມາດຮູ້ໄດ້ ເຈົ້າໜ້າທີ່ກ່າວວ່າ ສະພາບອາກາດທີ່ປັ່ນປ່ວນ ໄດ້ເປັນອຸບປະສັກ ໃນການຊອກຄົ້ນຫາ ຊາກ ສົບຂອງຜູ້ທີ່ເສຍຊີວິດ ການສືບສວນໃນຂັ້ນຕົ້ນແນະໃຫ້ເຫັນວ່າ ທັງສະພາບດິນຟ້າອາກາດບໍ່ດີແລະຍ້ອນຄວາມ ຜິດພາດຂອງມມະນຸດພາໃຫ້ເຮືອໂດຍສານໄມ້ລຳນີ້ຫລົ້ມ ພວກທີ່ເຫັນເຫດການກ່າວວ່າ ເຮືອລຳນີ້ ໄດ້ຖືກກະທົບດ້ວຍຟອງຂະໜາດແຮງເວລາເຮືອ ລ້ຽວຢ່າງກະທັນຫັນ ເຮັດໃຫ້ຜູ້ໂດຍສານໂຫ່ກັນໄປຢູ່ຂ້າງນຶ່ງຂອງເຮືອ ທີ່ເປັນເຫດໃຫ້ເຮືອ ຫລົ້ມນັ້ນ ພວກຄົນງານພວມໃຊ້ເຄື່ອງຍົກ ຍົກເອົາເຮືອທີ່ຫລົ້ມ ລົງຂ້າງນຶ່ງນັ້ນ ຂຶ້ນໃນຄວາມພະຍາ ຍາມເພື່ອຊອກຫາຊາກສົບເພີ້ມຕື່ມ